Publication: Magyar Közlöny
Issue: MK-2000-126 (Year: 2000, Number: 126)
Era: 1990-2004
Section: kémiai biztonságról szóló 2000. évi XXV. törvény alapján
Paragraph Index: 1684

21. Szerves ónvegyületek 21.1. Nem hozhatók forgalomba sem önmagukban, sem készítmények alkotórészeként, amennyiben rothadást gátló festékkel érintkezve biocidként hatnak. 21.2. Nem használhatók fel sem önmagukban, sem készítmények összetevőjeként, ha hatásukat tekintve mint biocidek mikroorganizmusok, növények vagy állatok által előidézett rothadás megakadályozására szolgálnak 21.2.1. hajótesteknél 21.2.1.1. hajók, csónakok esetében, melyek hosszúságát az ISO 8666 szabvány 25 m-nél kisebbnek határozza meg 21.2.1.2. bármilyen hosszúságú hajó, csónak esetében, ha azokat túlnyomórészt belvizeken használják, 21.2.2. rácsoknál, bójáknál, hálóknál és bármely más a halés ráktenyésztésben alkalmazott berendezéseknél 21.2.3. bármely egyéb teljesen vagy részlegesen víz alá merülő készüléknél és eszköznél. Az ilyen veszélyes anyagokat és veszélyes készítményeket — kizárólag 20 literes vagy nagyobb kiszerelésben lehet forgalmazni, és — a lakosság részére nem, csak a tevékenységet foglalkozásszerűen végzők számára lehet forgalmazni. A veszélyes anyagok és veszélyes készítmények osztályozásával, csomagolásával és feliratozásával kapcsolatos jogszabályi rendelkezések megfelelő alkalmazása mellett az ilyen készítmények csomagolásán olvashatóan és letörölhetetlenül a következő feliratot kell alkalmazni: „Nem használható olyan hajó, illetve csónaktesteknél, amelyek teljes hossza kisebb 25 m-nél, továbbá bármilyen hosszúságú, túlnyomórészt szárazföldi vízi utakon és tavakon használt hajó, csónak esetében, illetve bármely, a halés ráktenyésztésben alkalmazott berendezésnél.” „Kizárólag foglalkozásszerű felhasználása engedélyezett.” 21.3. Nem alkalmazhatók sem önmagukban, sem készítmények összetevőjeként ipari vizek kezelésére, függetlenül azok felhasználási területétől.

Source: https://magyarkozlony.hu/hivatalos-lapok/10ecc596c8b66891fcca737ac74d91f0b2e972da/dokumentumok/91117cf323621ca9249f2432ee08d85caa6bdd89/letoltes